google/wiki40b huggingface dataset:
Η Μέρα του Τσακαλιού (1973)

Πλοκή

Μετα τη συλλήψη του αρχηγού μιας παραστρατιωτικής οργάνωσης που δρούσε στην Αλγερία τα υπολοιπα μελή της αποφασιζουν να αναθεσουν σε εναν επαγγελματία δολοφόνο με το ψευδώνυμο Το Τσακάλι να οργανώσει και να εκτελέσει την δολοφονία του Στρατηγού Ντε Γκολ. Αφού προμηθεύεται το καταλλήλο όπλο το "Τσακάλι" απο μια πόλη της Ιταλίας περνάει τα συνόρα με την Γαλλία με πλαστά έγγραφα. Στο μεταξύ, η Γαλλική Αστυνομία εχει ειδοποιηθεί για την επικείμενη δολοφονία του Στρατηγου Ντε Γκολ και σπεύδει να τον ενημερώσει. Ο Στρατηγός ομως αρνείται να αλλάξει το προγράμμα του και η Γαλλική αστυνομία κινητοποιείται με στόχο να εντοπίσει το Τσακάλι προτού προλάβει να δολοφονήσει τον Ντε Γκολ. Παρά το ανθρωποκυνηγήτο όμως της αστυνομίας με επικεφαλής τον Επιθεωρητή Λεμπέλ
, το Τσακάλι κατορθώνει να φτάσει στο Παρίσι και βάζει σε εφαρμογή το σχέδιο δολοφονίας του
Γάλλου Προέδρου.
Τσάνι

Το Τσάνι (ασομταβρούλι: Ⴚ, νουσχούρι: ⴚ, μχεντρούλι ც) είναι το 30ο γράμμα των τριών γεωργιανών αλφαβήτων.
Στο γεωργιανό σύστημα αρίθμησης έχει τη τιμή 2000.
Το Τσάνι συνήθως αντιπροσωπεύει τον ήχο [/ts/].
Εθνόσημο του Τζιμπουτί

Το εθνόσημο του Τζιμπουτί εισήχθη έπειτα από την ανεξαρτησία, στις 25 Ιουνίου 1977. Έχει στις άκρες του κλαδιά από δάφνη. Στο εσωτερικό υπάρχει ένα κάθετο πολεμικό κοντάρι, μπροστά από το οποίο βρίσκεται μια ασπίδα.
Κάτω από την ασπίδα, δύο χέρια ξεπροβάλλουν και αμφότερα φέρουν ένα μεγάλο μαχαίρι. Αυτά τα δύο χέρια συμβολίζουν τις δύο κυριότερες εθνοτικές ομάδες της χώρας, τους Αφάρ και τους Ισά.
Συμπτωματικά, η μορφή του εθνοσήμου είναι πολύ όμοια με το Εθνόσημο της Ουκρανίας.
DHCP

Ιστορική Αναδρομή

Παλαιότερα τα περισσότερα βασισμένα σε TCP/IP δίκτυα ήταν μικρά και στατικά. Κάτι τέτοιο έκανε εφικτή την δια χειρός αλλαγή και ρύθμιση των διευθύνσεων οι οποίες αποθηκεύονταν στη μνήμη του υπολογιστή. Αν χρειαζόταν ποτέ ένας υπολογιστής να αλλάξει διεύθυνση τότε αυτό γινόταν από την κονσόλα του και συνήθως απαιτούσε και επανεκκίνηση.
Σχετικά σύντομα, και καθώς άρχισαν να δημιουργούνται όλο και πιο σύνθετα δίκτυα υπήρξε η ανάγκη για κεντρική διαχείριση των διευθύνσεων. Αυτό έγινε γιατί στα δίκτυα αυτά άρχισαν να χρησιμοποιούνται κατά κόρον client workstation που ήταν φτηνοί και δεν είχαν μνήμη για αποθήκευση των διευθύνσεων. Ένα ειδικό πρωτόκολλο, το RARP, δημιουργήθηκε για τέτοιες περιπτώσεις. Επέτρεπε σε ένα μηχάνημα σε ένα τμήμα του δικτύου να «μάθει» τη διεύθυνση του και μετά να ξεκινήσει κανονική λειτουργία στο TCP/IP.
Ένα άλλο πρωτόκολλο, το BOOTP, αναπτύχθηκε επίσης για να επιτρέψει σε αυτά τα workstations να λαμβάνουν τις παραμέτρους του TCP/IP παράλληλα με άλλα δεδομένα του λειτουργικού συστήματος που χρειάζονταν για να ξεκινήσει το workstation να λειτουργεί κανονικά μετά την εκκίνηση του. Αυτό επέτρεπε ρυθμίσεις σε πιο ευρέα δίκτυα καθώς δεν ήταν περιορισμένο σε ένα κομμάτι του δικτύου. Το BOOTP στη συνέχεια εμπλουτίστηκε από το BOOTP extension mechanism, χρησιμοποιώντας στο τελευταίο πεδίο του frame πιο συγκεκριμένα δεδομένα και επιλογές μηνυμάτων. Αυτή η έκδοση του BOOTP έμελλε να είναι ο πρόγονος του DHCP.
Η επόμενη προσθήκη στο BOOTP μας έδωσε το Dynamic Host Configuration Protocol (DHCP). Υπάρχουν δύο κύριες διαφορές μεταξύ των δύο πρωτοκόλλων. Καταρχάς το DHCP ορίζει μηχανισμούς διαμέσου των οποίων μπορούν να μοιραστούν διευθύνσεις στους πελάτες (clients) πεπερασμένης χρήσης ώστε να μπορούμε εύκολα να κάνουμε αναδιοργάνωση των διευθύνσεων και να τις δώσουμε σε διαφορετικούς πελάτες. Ακόμα το DCHP παρέχει στον πελάτη το μηχανισμό με τον οποίο μόνος του μπορεί να ανασύρει τις πληροφορίες που χρειάζεται για να λειτουργήσει στο δίκτυο.
Το DHCP παρέχει ένα framework για να περνάνε πληροφορίες για τις ρυθμίσεις μέσω ενός TCP/IP δικτύου. Επίσης είναι βασισμένο στο BOOTP,  γεγονός που του δίνει τη δυνατότητα για αυτόματο καθορισμό επαναχρησιμοποιήσιμων διευθύνσεων και επιπρόσθετες επιλογές ρυθμίσεων. Ακόμα το DHCP είναι πλήρως συμβατό με το BOOTP. Το DHCP έρχεται με ένα προκαθορισμένο αριθμό από επιλογές που έχει κληρονομήσει από το extension mechanism του BOOTP, προσθέτοντας κάποιες ακόμα πληροφορίες, και είναι ανοιχτό για περαιτέρω επέκταση, κληρονομώντας έτσι την επεκτασιμότητα του BOOTP.

Εισαγωγή στο πρωτόκολλο

To DHCP παρέχει παραμέτρους ρυθμίσεων για ένα μοντέλο δικτύου πελάτη-διακομιστή. Οι DHCP server hosts δεσμεύουν τις διευθύνσεις του δικτύου και στέλνουν τις πληροφορίες για αυτές στους client-hosts. Το DHCP αποτελείται από δύο τμήματα. Το πρώτο είναι το πρωτόκολλο που στέλνει παραμέτρους ρυθμίσεων από τον server στον host και το δεύτερο είναι ο μηχανισμός για να αντιστοιχίζει τις διευθύνσεις στους hosts.

Αποστολή παραμέτρων ρύθμισης

Ο πελάτης στέλνει μήνυμα στο διακομιστή για να του ζητήσει τις παραμέτρους και ο server ανταποκρίνεται με ένα μήνυμα που τις περιέχει.
Κόκερ Σπάνιελ

Ιστορία

Τα Σπάνιελς, είναι εκτροφή με μεγάλη ιστορία, και ως πιθανή προέλευση τους θεωρείται η Ισπανία (από όπου οφείλουν και το δεύτερο συνθετικό του ονόματος τους), και αρχικά ήταν σκυλιά εργασίας με κυνηγητικό ρόλο, πλέον όμως λόγω της δημοφιλίας τους εξαιτίας του αξιαγάπητου χαρακτήρα και του μικρού τους μεγέθους , αποτελούν κυρίως ζώα συντροφιάς. 
Ενώ αρχικά για πολλούς αιώνες τα Κόκερ ήταν ομαδοποιημένα σε μια γενική κατηγορία Σπάνιελ εδάφους και Σπάνιελς νερού, στο τέλος του 19ου αιώνα τα Σπάνιελς κατηγοριοποιήθηκαν πιο συγκεκριμένα. Ανάμεσα τους τα Κόκερ έλαβαν την ονομασία τους καθώς ως κηνυγόσκυλα ήταν εξειδικευμένα στο κυνήγι του Τρυποκάρυδου (στα Αγγλικά Woodcock). Τα σκυλιά εκείνα ήταν ο πρόγονοι των σημερινών Κόκερ Σπάνιελς.

Είδη Κόκερ Σπάνιελ

Τα Κόκερ Σπάνιελς χωρίζονται σε δύο ποικιλίες, τα Αμερικάνικα και τα Αγγλικά. Ο επίσημος διαχωρισμός τους έγινε το 1940 από την Αγγλία και τον Καναδά, και τό 1946 από την Αμερική .

Χαρακτηριστικά

Τα Αγγλικά Κόκερ είναι ελαφρώς ψηλότερα και με λίγο μακρύτερο κεφάλι από τα Αμερικάνικα, τα οποία Αμερικάνικα επίσης διαφέρουν στο ότι έχουν πιο πλούσια γούνα. Τα κόκερ με ύψος 36 εκατοστών, σύμφωνα με το AKC είναι ο πιο μικρόσωμος σκύλος στην κατηγορία σπορ. Λόγω της δυσανάλογης αντοχής και ενεργητικότητας του, πολλοί τον χαρακτηρίζουν ως ένα μεγάλο σκύλο εγκλωβισμένο σε μικρότερο σώμα.

Δημοφιλία - Χαρακτήρας

Την δεκαετία του 50 τα Κόκερ ήταν η πιο δημοφιλής ράτσα της δεκαετίας (την ίδια εποχή που η Disney έκανε γνωστά σε όλο τον κόσμο τα Κόκερ με την παιδική ταινία κινουμένων σχεδίων η Λαίδη και ο Αλήτης. Τα κόκερ εξαιτίας του ήπιου και χαρούμενου χαρακτήρα τους, των ιδιαίτερα εκφραστικών ματιών τους και λόγω της αγάπης που τρέφουν για τα παιδιά και για όλη την οικογένεια, παραμένουν ιδιαίτερα δημοφιλή μέχρι και σήμερα με αποτέλεσμα από σκυλιά εργασίας σήμερα να έχουν κερδίσει μια θέση ακόμα πιο κοντά στον άνθρωπο ως σκυλιά συντροφιάς. Είναι ήρεμα αλλά ενεργητικά σκυλιά, και λατρεύουν τις δραστηριότητες, τα παιχνίδια, τις βόλτες, το βουνό αλλά και το νερό καθώς κολυμπάνε από τη φύση τους ιδιαίτερα καλά. Αν και είναι ιδιαίτερα ανθεκτικά σκυλιά με μεγάλες αντοχές, δεν αντέχουν στα πολύ κρύα νερά και κλίματα όπως άλλα ράτσες.

Διατροφή - Φροντίδα

Η διατροφή των Κόκερ δεν διαφέρει των άλλων σκύλων. Όπως σε όλα τα σκυλιά σύμφωνα με μελέτες, η προσθήκη συγκεκριμένων λαχανικών όπως αρακάς, καρότα, μπρόκολο σε ποσοστό ως 25% στην τροφή τους έχει ιδιαίτερα θετικές επιπτώσεις στην υγεία τους και μειώνει τον κίνδυνο για καρκίνο ως και 90%. Τα Κόκερ έχουν τάση παχυσαρκίας και για αυτό θα πρέπει ιδανικά να τρώνε δύο φορές την ημέρα με μέτρο. Η απαραίτητη φροντίδα των Κόκερ Σπάνιελ είναι σχετικά αυξημένη σε σχέση με άλλα σκυλιά καθώς το πλούσιο τρίχωμα τους σε κάποια σημεία απαιτεί συχνό κούρεμα στο εσωτερικό των αυτιών για την αποφυγή μολύνσεων καθώς επίσης και στο τρίχωμα που αναπτύσει ανάμεσα στα «μαξιλαράκια» στις πατούσες.
Ήριννα

Βιογραφία

Eλάχιστα είναι γνωστά για την ζωή της Ήριννας. Το μόνο σίγουρο, όπως μαθαίνουμε από τα αφιερωμένα σ’ αυτήν επιγράμματα της Παλατινής Ανθολογίας, είναι ότι πέθανε στα δεκαεννιά της, άγαμη. Κάπως περισσότερα είναι αυτά που ξέρουμε για το έργο της.
Όλγα Δαμάνη

Βιογραφικά στοιχεία

Γεννήθηκε στην Αθήνα. Το 1975 αποφοίτησε από το Θέατρο Τέχνης. Ξεκίνησε την καριέρα της με διάφορες θεατρικές παραστάσεις στο Θέατρο Τέχνης αργότερα ακολούθησαν διάφορες τηλεοπτικές σειρές και κινηματογραφικές ταινίες.
Από το 1975 ως το 1985 συνεργαζόταν με το Θέατρο Τέχνης και συμμετείχε σε έργα όπως Επτά επί Θήβας του Αισχύλου, Όρνιθες του Αριστοφάνη, Βάκχες του Ευριπίδη και πολλές άλλες 
Από το 1986 ως το 1995 συνεργάστηκε με το Εθνικό Θέατρο στα έργα: Εξορία του Π. Μάτεσι, Εκκλησιάζουσες του Αριστοφάνη, Βεγγέρα του Δ. Καπετανάκη, Η δολοφονία του Μαρά του Π. Βάις και πολλά άλλα. 
Στο ελεύθερο θέατρο έχει συνεργαστεί ως ηθοποιός με τους: Αλέκο Αλεξανδάκη, Βέρα Ζαβιτσιάνου, Κώστα Αρζόγλου, Γρηγόρη Βαλτινό, Κώστα Τσιάνο, Γιάννη Μπέζο, Σπύρο Παπαδόπουλο, Δήμητρα Παπαδοπούλου, Βλάση Μπονάτσο, Πέτρο Φιλιππίδη, Γιώργο Κιμούλη, Μίρκα Παπακωνσταντίνου, Μίνα Αδαμάκη, Ρένια Λουιζίδου, Γιώργο Αρμένη, Γιώργο Παρτσαλάκη, Στέλιο Μάινα, Καριοφυλλιά Καραμπέτη, Μηνά Χατζησάββα και πολλούς άλλους.  
Με σκηνοθέτες όπως ο Βασίλης Παπαβασιλείου, Γιώργος Αρμένης, Σταύρος Τσακίρης, Νικαίτη Κοντούρη, Γιάννης Διαμαντόπουλος, Βασίλης Νικολαίδης, Ανδρέας Βουτσινάς κ.α. σε παραστάσεις αρχαίου δράματος και σύγχρονου δραματολογίου: Αριστοφάνης, Αισχύλος, Μολιέρος, Μαριβώ, Γκολτόνι, Σαίξπηρ, Ίψεν, Λόρκα, Άρθρουρ Μίλερ, Εντουάρτο ντε Φιλίππο, Δ. Σολωμός, Παλαμάς, Γουζέλης, Χουρμούζης, Σκούρτης, Αρμένης, κ.α.

Θέατρο

Έχει συνέργαστει με διάφορα θέατρα όπως το «Εθνικό Θέατρο» το Κ.Θ.Β.Ε., το «Θέατρο Τέχνης», το θέατρο «Λαμπέτη» και πολλά άλλα.

Θέατρο Τέχνης

Τα πρώτα χρόνια συνεργάστηκε με το Θέατρο Τέχνης και τον Κάρολο Κουν και έπαιξε σε δραματικές παραστάσεις όπως "Το φαγκότο", τραγωδίες όπως οι "Βάκχες" αλλά και σε κωμωδίες όπως "Τα τέσσερα πόδια του τραπεζιού" και το *"Μαντζουράνα στο κατώφλι… γάιδαρος στα κεραμίδια". Η τελευταία συνεργασία της με το Θέατρο Τέχνης ήταν το 2006 στο θεατρικό "Η Πολωνέζα του Ογκίνσκι".

Εθνικό Θέατρο

Στο Εθνικό Θέατρο ερμήνευσε πρωταγωνιστικούς ρόλους σε διάφορες παραστάσεις με πιο γνωστές την "Εξορία" (1986),  τους "Εγκληματίες" (1992), τις "Εκκλησιάζουσες" (1987) και την "Ευαίσθητη ισορροπία" (1995). Η πιο πρόσφατη θεατρικής της συνεργασία με το Εθνικό Θέατρο ήταν το 2011 στο Τρίτο στεφάνι του Ταχτσή σε σκηνοθεσία Σταμάτη Φασουλή.

Ενδεικτικές συνεργασίες

Με τους σκηνοθέτες: Κάρολος Κουν, Γιάννης Χουβαρδάς, Κώστας Κιμούλης, Όλια Λαζαρίδου, Νικαίτη Κοντούρη]], Κωσταντίνος Αρβανιτάκης, Λίλη Πεζαμού, Μανώλης Παντελιδάκης, Βασίλης Παπαβασιλείου, Γιώργος Αρμένης, Σταύρος Τσακίρης, Γιάννης Διαμαντόπουλος, Βασίλης Νικολαίδης, Ανδρέας Βουτσινάς.
Βελτιστοποίηση για τις μηχανές αναζήτησης

Βελτιστοποίηση Ιστοσελίδων για τις Μηχανές Αναζήτησης ή SEO (Search Engine Optimization) είναι οι διαδικασίες βελτιστοποίησης στη δομή, στο περιεχόμενο και στα τεχνικά χαρακτηριστικά ενός ιστότοπου, ώστε να είναι φιλικός προς τους χρήστες και τις μηχανές αναζήτησης του διαδικτύου.
Στόχος είναι η κατάταξη ενός ιστότοπου στις υψηλότερες θέσεις των μηχανών αναζήτησης του διαδικτύου, ώστε να αυξηθεί ποιοτικά και ποσοτικά ο αριθμός επισκεπτών του.  Χωρίζεται σε On Site SEO και Off Site SEO.

On Site SEO

Με τον όρο On Site SEO ή On Page SEO εννοούμε τις διαδικασίες βελτιστοποίησης στη δομή, στο περιεχόμενο και στα τεχνικά χαρακτηριστικά ενός ιστότοπου, ώστε να είναι φιλικός προς τους χρήστες και τις μηχανές αναζήτησης της Google.

Off Site SEO

Με τον όρο Off Site SEO ή Off Page SEO αναφερόμαστε στις ενέργειες οικοδόμησης εξωτερικών συνδέσμων (back links) προς έναν ιστότοπο, με σκοπό την κατάταξή του σε υψηλότερες θέσεις στα οργανικά (φυσικά-μη διαφημιστικά) αποτελέσματα στις μηχανές αναζήτησης της Google.
Μανώλης Μπέρτος

Σε συλλογικό επίπεδο

Ο  Μανώλης Μπέρτος ξεκίνησε από της ακαδημίες της Ξάνθης και το 2007 προωθήθηκε στην πρώτη ομάδα του συλλόγου. Έπειτα από οκτώ χρόνια παρουσίας στην ακριτική ομάδα, το καλοκαίρι του 2015 μεταγράφηκε στον Ολυμπιακό Πειραιώς, παρέμεινε όμως στην Ξάνθη ως δανεικός για έναν ακόμη χρόνο.
Το καλοκαίρι του 2016 αποχώρησε ως ελεύθερος και εντάχθηκε στον Αστέρα Τρίπολης.
Στις 7 Σεπτεμβρίου του 2018 υπέγραψε διετές συμβόλαιο συνεργασίας με την ΑΕΛ.

Στις εθνικές ομάδες

Ο Μανώλης Μπέρτος υπήρξε μέλος της εθνικής Νέων, όντας στην επιλογή της ομάδας των Μεσογειακών αγώνων στην Ιταλία (Πεσκάρα, 25/6-5/7/2009).
Κώστας Καλαντζής

Βιογραφία

Γεννήθηκε στα Πλατάνια Τριφυλίας. Σπούδασε στην Κέρκυρα. Εργάστηκε ως ανώτερος υπάλληλος στην ΑΤΕ.
Έγραψε ποιήματα, όπως τα «Ηλιοτρόπια», «Ο Επιτάφιος Θρήνος» και «Ο λαός της Ραχήλ», πεζά όπως το «Πυρπόλημα της Δύσης» και ιστορικά έργα όπως «Η σφαγή των Καλαβρύτων», «Ιστορία της Μεγάλης Ελληνικής Επαναστάσεως», «Πετιμεζάδες», «Ο Αμβρόσιος Φραντζής», το έμμετρο «Φραγκιάδα», «Ο Μεθώνης Γρηγόριος» και άλλα.
Πέθανε σε ηλικία 72 ετών και κηδεύτηκε στις 28 Δεκεμβρίου 1980.
Μονοδιάστατος χώρος

Μονοδιάστατος χώρος στη φυσική και τα μαθηματικά είναι μια ακολουθία ν αριθμών η οποία μπορεί να γίνει κατανοητή ως σημείο ενός πολυδιάστατου χώρου. Έστω ότι ο χώρος αυτός είναι ν διαστάσεων, τότε, όταν το ν = 1, το σύνολο όλης αυτής της περιοχής ονομάζεται Μονοδιάστατος Ευκλείδειος χώρος.

Πολύτοπα

Το μόνο κανονικό πολύτοπο σε μία διάσταση είναι το ευθύγραμμο τμήμα, και συμβολίζεται με { }.
Μπολέσλαφ Ε΄ ο Αγνός

Βιογραφία

Ήταν ο μόνος γιος τού Λέσεκ Α΄ τού λευκού πρίγκιπα τού Σαντομίες και υψηλού δούκα της Πολωνίας και της Γκζιμισλάβας των Ρουρικιδών, κόρης τού Ίνγκβαρ του Κιέβου ή τού Γιαροσλάβ Γ΄ Βλαντιμιρόβιτς πρίγκιπα τού Νόβγκοροντ. Έλαβε το όνομα τού προπάππου του Μπολέσλαφ Γ΄ τού στραβόστομου. Το παρωνύμιό του δόθηκε, όταν με τη σύζυγό του ορκίστηκαν αγνότητα στον γάμο τους, ο οποίος έτσι δεν ολοκληρώθηκε. Αυτό ήταν αποτέλεσμα της εξαιρετικής αφοσίωσης και ταπείνωσης και επηρέασε τις γυναίκες συγγενείς του. 
Το 1227 κατά το συνέδριο της Γκονσάβα, ο πατέρας του φονεύθηκε. Όπως ο πατέρας του και ο πάππος του, ορφάνεψε νωρίς. Πολλοί διεκδίκησαν την επιμέλειά του: οι ευγενείς της Κρακοβίας ήθελαν τη Γκζιμισλάβα και τον επίσκοπο της Κρακοβίας. Αλλά αυτό ήταν αντίθετο με τη συνθήκη αμοιβαίας κληρονομίας, που υπέγραψε το 1217 ο Λέσεκ Α΄ με τον εξάδελφό του Βλάντισλαφ Γ΄ τον μακροσκελή, στην οποία συμφωνήθηκε πως σε περίπτωση θανάτου τού ενός, ο άλλος θα αναλάμβανε τις γαίες του και την επιμέλεια των τέκνων του.
Εύδοξος ο Κνίδιος

Βιογραφία

Ο Εύδοξος γεννήθηκε το 407 π.Χ. στην Κνίδο της Μικράς Ασίας, όπου και πέθανε το 335 π.Χ.. Σπούδασε στον Τάραντα και στην Ακαδημία του Πλάτωνος στην Αθήνα και έζησε αρκετά χρόνια στην Αίγυπτο και στη Μεγάλη Ελλάδα (Ν. Ιταλία), στην αυλή του φιλόσοφου και κυβερνήτη του Τάραντα Αρχύτα. Στην Αθήνα διετέλεσε διευθυντής της Ακαδημίας αντικαθιστώντας τον Πλάτωνα όταν έλειπε σε ταξίδια, με τον οποίο συνδέθηκε με βαθειά φιλία.

Το μαθηματικό του έργο

Η πρώτη από τις μεγάλες συνεισφορές του Εύδοξου στη γεωμετρία ήταν η ανάπτυξη μιας εκλεπτυσμένης θεωρίας για τις αναλογίες, η οποία συνοψίστηκε στο 5ο βιβλίο των Στοιχείων του Ευκλείδη. Με τη θεωρία αυτή αντιμετωπίστηκε το πρόβλημα που προέκυψε με την ανακάλυψη της ασυμμετρίας.
Η δεύτερη μεγάλη συνεισφορά του Εύδοξου ήταν η μέθοδος της εξάντλησης που είχε άμεση εφαρμογή στον υπολογισμό εμβαδών και όγκων διάφορων γεωμετρικών σχημάτων. Το 12ο βιβλίο των Στοιχείων του Ευκλείδη, που υπολογίζει όγκους στερεών, όπως πρισμάτων, πυραμίδων κλπ αποδίδεται στον Εύδοξο.
Τέλος ο Εύδοξος έδωσε μια λύση στο Δήλιο πρόβλημα με τη λεγόμενη «καμπύλη του Ευδόξου».

Το αστρονομικό του έργο

Ο Εύδοξος, όπως και οι Πυθαγόρειοι φιλόσοφοι Κάλλιπος, και Ηρακλείδης ο Ποντικός, έθεταν ως πρώτη αρχή του Κόσμου το πυρ. Η έλξη του πυρός προς τα γειτονικά του σώματα δημιούργησε το Σύμπαν. Ο Εύδοξος ως αστρονόμος εντάχθηκε στο ρεύμα της Πλατωνικής σκέψης που επικεντρωνόταν στο να σώζει τα φαινόμενα και όχι να τα εξηγεί, ως εκ τούτου επινόησε τη θεωρία των ομόκεντρων σφαιρών για να εξηγήσει τις κινήσεις των ουράνιων σωμάτων.
Ιωάννης Δ΄ της Σαξονίας-Λάουενμπουρκ, επίσκοπος

Βιογραφία

Ήταν γιος του Ιωάννη Ε΄ δούκα της Σαξονίας-Λάουενμπουρκ και της Δωροθέας των Χοεντσόλερν, κόρης του Φρειδερίκου Β΄ εκλέκτορα του Βρανδεμβούργου.
Το 1497 δεν επέτυχε να εκλεγεί αρχιεπίσκοπος της Βρέμης, το 1503 όμως εκλέχθηκε επίσκοπος του Χίλντεσχαϊμ, όταν παραιτήθηκε ο αδελφός του Έρικ υπέρ αυτού. Το επόμενο έτος ο πάπας Ιούλιος Β΄ επικύρωσε τον διορισμό. Η επισκοπή ήταν υπέρογκα χρεωμένη και το 1506 η Σύνοδος των ευγενών συμφώνησε μαζί του στην επιβολή ειδικού φόρου.
Απείθειο

Το Απείθειο ήταν μια πόλη της αρχαίας Μαλιείδας στην αρχαία Θεσσαλία.
Η τοποθεσία του Απειθείου είναι άγνωστη.
Λίμνη Μπάριε

Η Λίμνη Μπάριε (σερβικά : Барје) είναι τεχνητή λίμνη της νότιας Σερβίας στους πρόποδες του όρους δειλός , κοντά στο χωριό Βούσια, 25 χιλιόμετρα από το Λέσκοβατς. Δημιουργήθηκε από την κατασκευή του φράγματος ύψους 75 μέτρων με αργιλικό πυρήνα κατά την περίοδο μεταξύ 1984 - 1989 στο φαράγγι του ποταμού Νετερνίτσε, το φράγμα δημιουργήθηκε για ύδρευση και άρδευση της περιοχής του Λέσκοβατς, καθώς και την προστασία από τις πλημμύρες.
Η χωρητικότητα αποθήκευσης της λίμνης είναι 40.600.000 κυβικά μέτρα. Καταλαμβάνει 13 τετραγωνικά χλμ, με μήκος 8 χλμ και πλάτος περίπου 200 μέτρα, το μέσο βάθος είναι περίπου 35 μέτρα.
Η φύση γύρω από τη λίμνη διατηρείται, αλλά η ακτή της είναι πολύ απομακρυσμένη και έχει λίγους επισκέπτες.
Τόνι Μόρρισον

Βίος

Γεννήθηκε στις 18 Φεβρουαρίου το 1931 στο Λορέιν του Οχάιο και βαφτίστηκε Chloe Anthony Wofford. Ήταν το δεύτερο απο τα τέσσερα παιδια της οικογένειας της. Οι γονείς της, Ράμα Γούφορντ και Τζωρτζ Γούφορντ, ήταν μετανάστες από τον αγροτικό νότο (Αλαμπάμα). Έδειξε μεγάλο ενδιαφέρον απο νωρίς για την λογοτεχνία, και σπούδασε ανθρωπολογία στα πανεπιστήμια Howard και Cornell από το οποίο έλαβε το μεταπτυχιακό της με θέμα την αυτοκτονία στα έργα των Γουίλιαμ Φώκνερ και Βιρτζίνια Γουλφ, τα οποία ακολούθησε μια ακαδημαϊκή καριέρα στα Texas Southern University ως καθηγήτριας αγγλικών, στο Howard University διδάσκουσα αγγλική γλώσσα και λογοτεχνία, Yale, και απο το 1989 στο Princeton University, όπου διδάσκει Αφροαμερικανικές σπουδές και δημιουργική γραφή. 
Έχει δουλέψει σαν κριτικός, έχει δώσει πολυάριθμες διαλέξεις με ειδικότητα στην Αφρο-αμερικάνικη κουλτούρα. Ξεκίνησε την καριέρα της ως συγγραφέας το 1970 όπου κέρδισε πολύ καλές κριτικές και την αγάπη του κοινού για την επική της δύναμη, τους διαλόγους και την ποιητική και εκφραστική της απεικόνιση της Μαύρης Αμερικής. Για πολλά χρόνια δούλεψε σαν στέλεχος του εκδοτικού οίκου Random House. Είναι μέλος απο το 1981 του American Academy of Arts and Letters, και έχει πάρει πολλές διακρίσεις μεταξύ των οποίων το βραβείο Πούλιτζερ το 1988 για το αριστούργημά της Η αγαπημένη (Beloved) και το Νόμπελ το 1993.
Έφυγε από τη ζωή στις 5 Αυγούστου 2019. Σε ανακοίνωση τους, η οικογένεια και ο εκδότης της (Knopf) επιβεβαίωσαν ότι απεβίωσε, το βράδυ της Δευτέρας 4 Αυγούστου 2019, ενώ νοσηλευόταν στο Montefiore Medical Center της Νέας Υόρκης μετά από μια σύντομη ασθένεια.
Ιρανικές βουλευτικές εκλογές 2008

Στις 14 Μαρτίου του 2008 διεξήχθησαν βουλευτικές εκλογές στο Ιράν.  Η συμμετοχή σε αυτές τις εκλογές ήταν της τάξης του 60%, αυξημένη σε σχέση με το 51% στις αντίστοιχες εκλογές του 2004. Με λιγότερα από τα δύο τρίτα των 290 εδρών, που αποφασίστηκαν στις 15 Μαρτίου, οι Συντηρητικοί εξασφάλισαν 125 έδρες, οι Μεταρρυθμιστές 35 και οι ανεξάρτητοι 10, όπως μετέδωσε το ειδησεογραφικό δίκτυο Fars. Χαρακτηριστικό ήταν ότι σχεδόν το 90% των εκσυγχρονιστών υποψηφίων είχε τεθεί εκτός προσόντων για τις εκλογές.
Νίκος Μάθεσης

Βιογραφία

Ο Νίκος Μάθεσης γεννήθηκε στη Σαλαμίνα το 1907. Περί το 1916-1917 η οικογένειά του μετακινήθηκε στον Πειραιά, στην περιοχή του Αγίου Νικολάου, στο Τελωνείο. Καθώς ο πατέρας του, Γιώργος Μάθεσης, ήταν ένας από τους μεγαλύτερους ιχθυεμπόρους της Κεντρικής Ψαραγοράς του Πειραιά, το 1922 ο Νίκος Μάθεσης άρχισε να εργάζεται σε αυτή, σε ηλικία 15 ετών. Από εκεί μπήκε, αργότερα, στην πιάτσα του Πειραιά. Στον σκληρό εκείνο κόσμο, που ο ίδιος ο Μάθεσης χαρακτήρισε κόλαση, και όπου κάθε μέρα γίνονταν φόνοι, θέλησε και πέτυχε να γίνει πρωτοπαλλήκαρο και νταής. Στη διάρκεια του μεσοπολέμου, όλοι οι κουτσαβάκηδες κι οι νταήδες τον υπολόγιζαν και έγινε πασίγνωστος μάγκας, με το ψευδώνυμο Νίκος Τρελάκιας. Το 1938 διέπραξε και φόνο, όταν ευρισκόμενος σε άμυνα, σκότωσε τον Στρίγκλα, γνωστό και επίφοβο μάγκα της Φρεαττύδας.
Τραγούδια του άρχισαν να ηχογραφούνται από το 1930, κι έτσι καθιερώθηκε ως ένας από τους πρώτους στιχουργούς του. Τα πρώτα από αυτά («Μες στου Νικήτα τον τεκέ» και «Ο γεωργός») ηχογραφήθηκαν με τη φωνή του Γιώργου Παπασιδέρη. Συνεργάστηκε με γνωστούς συνθέτες της περιόδου 1930-1939, όπως οι Γιάννης Δραγάτσης ή Ογδοντάκης ή Ογδόντα, Δημήτρης Μπαρούσης ή Μπαρού ή Λορέντζο, Μανόλης Χρυσαφάκης ή Φυστιξής, Γιώργο Μπάτης, Πέτρος Κυριακού, Ανέστης Δελιάς ή Αρτέμης. Επίσης με τον Στελλάκη Περπινιάδη, το 1934, για τον οποίο έγραψε το γνωστό χασάπικο τραγούδι, τη «Γάτα». Τραγούδια του τραγούδησε και η Ρόζα Εσκενάζυ.
Τα τραγούδια του Μάθεση θεωρούνται από τα πιο αντιπροσωπευτικά εκείνης της περιόδου. Στη συνέχεια συνεργάστηκε με τον Γιάννη Παπαϊωάννου, τον Σταύρο Τζουανάκο και τον Βασίλη Τσιτσάνη. Το τραγούδι του Τσιτσάνη «Σε διώξαν απ’ την Κοκκινιά» (1950), σε στίχους του Μάθεση, ήταν μεγάλη επιτυχία της εποχής. Μετά τον θάνατό του ηχογραφήθηκε το ανέκδοτο τραγούδι του «Ένας λεβέντης έσβησε», το οποίο είχε γράψει για τον θάνατο του Άρη Βελουχιώτη, από τον Γιώργο Νταλάρα, στον δίσκο «Τα ρεμπέτικα της κατοχής» (1980).
Το 2004 εκδόθηκε βιβλίο του στιχουργού Λευτέρη Παπαδόπουλου όπου παρατίθεται συνέντευξη που είχε δώσει, το 1972, στον συγγραφέα. Επίσης ο τίτλος του βιβλίου (Να συλληφθεί το ντουμάνι) οφείλεται στον Μάθεση: περιγράφοντας πώς απομάκρυναν τον αργιλέ από τον τεκέ, όταν γινόταν έφοδος της αστυνομίας, χαριτολογώντας ανέφερε πως το μόνο που απέμενε να συλλάβουν ήταν το ντουμάνι (καπνός) από το χασίς.
Φυσική λατρεία

Με τον όρο φυσική λατρεία εννοείται ποικιλία θρησκευτικών, πνευματικών και λατρευτικών πρακτικών που επικεντρώνονται στη λατρεία των πνευμάτων της φύσης που θεωρείται ότι βρίσκονται πίσω από τα φυσικά φαινόμενα που είναι ορατά σε όλη τη φύση. Μια θεότητα της φύσης μπορεί να είναι υπεύθυνη για τη φύση, τον τόπο, τον βιότοπο, τη βιόσφαιρα, τον κόσμο ή το σύμπαν. Η φυσιολατρία θεωρείται συχνά η πρωτόγονη πηγή των σύγχρονων θρησκευτικών πεποιθήσεων και μπορεί να βρεθεί στο θεϊσμό, τον πανενθεϊσμό, τον πανθεϊσμό, τον ντεϊσμό, τον πολυθεϊσμό, τον ανιμισμό, τον τοτεμισμό, τον σαμανισμό, τον παγανισμό. Κοινή στις περισσότερες μορφές φυσιολατρίας είναι μια πνευματική εστίαση στη σύνδεση και την επιρροή του ατόμου σε ορισμένες πτυχές του φυσικού κόσμου και την ευλάβεια προς αυτόν.
Κορήγονος

Περιγραφή

Είναι εύκολα αναγνωρίσιμoς από την διχαλωτή ουρά και το μικρό κεφάλι. Το μήκος του κυμαίνεται από 15 έως 45 εκ.  και το βάρος του συνήθως δεν υπερβαίνει το ένα κιλό. Έχει ασημένιες τις πλευρές, άσπρη την κοιλιά και ένα καφέ-πράσινο ή μπλε-γκρι χρώμα στα υπόλοιπα μέρη του σώματός του.

Ενδιαίτημα

Οι Κορήγονοι ζουν σε λίμνες  με υψηλό υψόμετρο, αλλά βρίσκονται και σε ταμιευτήρες με χαλίκια και βράχους ως εισαγμένοι. Σε μικρές ομάδες ακολουθούν το ζωοπλαγκτόν που εξελίσσεται κατά εποχή και ημερόνυχτο για την πρόσληψη θρεπτικών ουσιών.  Επίσης τρέφονται με έντομα και καρκινοειδή. Στην Ελλάδα απαντάται μόνο στη λίμνη Βεγορίτιδα.

Αναπαραγωγή

Γεννούν τα αυγά τους από τον Οκτώβριο - Δεκέμβριο, αμέσως μόλις το νερό αποκτήσει θερμοκρασία 5 ° C. Τα θηλυκά γεννούν 12.000 έως 19 000 αυγά ανά κιλό βάρους τους στις περιοχές αναπαραγωγής στο κάτω μέρος της άμμου ή αμμοχάλικου. θεωρούνται ευαίσθητοι στη ρύπανση και για το λόγο αυτό η παρουσία τους αποτελεί ένα καλό βιοδείκτη της υγείας των υδάτινων οικοσυστημάτων. Η πέστροφα και ο σολομός που αναπαράγονται σε ιχθυοτροφεία έχουν αλλάξει τη πληθυσμιακή γενετική και δεν διευκολύνουν σε αυτόν τον τομέα την  ακριβή παρακολούθηση.

Συγγενικά είδη

Συγγενικό είδος είναι ο λευκοκορήγονος (coregonus albula).